קריטריונים ליציאה לפולין

1. תלמידים עם בעיות התנהגות  לא ייצאו למסע. החל מה-10/3/15 ימדדו ויבחנו הפרעות, חיסורים, איחורים והערות מעקב בהקפדה יתרה.

אי קבלת סמכות והתנהגות לא מכבדת כלפי מורים וחברים היא בעיית התנהגות חמורה.

1. חובת השתתפות בכל הפעילויות מטעם בית הספר- ימי עיון, טיולים ומסעות תוך גילוי ענין והתנהגות מכובדת.
2. תלמידים שעד כה התנהגותם לא הייתה תקינה בביה"ס או בפעילות חוץ בית ספרית כמו יד ושם או מסע ישראלי, יקבלו כבר עתה הודעה ממחנכת הכיתה כי לא יוכלו להשתתף.
3. חובת השתתפות בכל ימי ההכנה למסע לקראת המסע לפולין ועמידה בלוח זמנים מדויק, ללא איחורים.

מרבית מימי ההכנה יתקיימו **מחוץ** לשעות הלימודים. תלמיד שלא יעמוד בדרישות אלה לא יוכל לצאת למסע.

1. הסיור שהתקיים ביד ושם בתאריכים 21/10/14, 23/10/14 היה סיור עם נוכחות חובה (כפי שהובהר טרם היציאה לסיור).

תלמידים שהחסירו יגישו עבודה חלופית אשר תוגדר ע"י רכזת השכבה.

1. מי שלא סיים את שעות המחויבות האישית שלו לא יורשה לצאת למסע, אלא אם כן ישלים את השעות שלו עד סוף חודש מאי.
2. אישור רפואי  המאפשר עמידה בכל הדרישות של המסע.
3. הגשת עבודה- כל תלמיד יגיש עבודה המתארת סרט שצפה בו או ספר שקרא בנושא השואה. פרטי העבודה יינתנו ע"י מחנכת הכיתה.

העבודה תוגש למחנכת הכיתה בתאריך ה- 16/4/15, יום הזיכרון לשואה ולגבורה.

1. כל תלמיד יחתום על חוזה, המגדיר את כללי ההתנהגות במשלחת לפולין

(על החוזה יחתמו התלמידים וההורים).

1. תלמיד שאיננו עומד בקריטריונים ליציאה לפולין, ומבקש בכל זאת להגיש מועמדות להצטרפות למסע לפולין, יוזמן לראיון עם מחנכת הכיתה, רכזת השכבה וראש המשלחת.
2. הסדרת כל התשלומים השנתיים לביה"ס והתשלום למסע. יש אפשרות לקבל הנחה בהתאם למצב הכלכלי.

בברכה,

צוות שכבת יא'